पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. जावर माइंस थाना क्षेत्र के कोटड़ी फला में दसवीं की छात्रा ने फेल होने पर फांसी लगाकर आत्महत्या कर ली। ग्राम पंचायत पाडला के कोटड़ी फला निवासी बद्रीलाल की पुत्री आशा (16) बालिका माध्यमिक विद्यालय, रामनगर में कक्षा दसवीं की नियमित छात्रा थी। गुरुवार को दसवीं का रिजल्ट 4 बजे घोषित होने के बाद से वह घर से गायब थी।
बताया गया कि वह परीक्षा में फेल हो गई थी।परिजनों ने गुरुवार रात को काफी तलाश की किंतु उसका पता नहीं चला। शुक्रवार सुबह गांव के बच्चे आम के पेड़ों की ओर गए थे। वहां उन्होंने पेड़ पर आशा के शव को लटकते देखा। थानाधिकारी लीलाधर मालवीय मौके पर पहुंचे। मालवीय ने बताया कि दसवीं में फेल होने से आशा मानसिक तनाव में आ गई थी, संभवतया इसी कारण उसने आत्महत्या कर ली।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn